
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                                              Bucureşti,  17.03.2004

                                                                   Nr.  P.L.X-107


                              RAPORT

asupra proiectului de Lege pentru modificarea articolului 2 din Ordonanţa Guvernului nr. 66/1999 pentru aderarea României la Convenţia cu privire la suprimarea cerinţei supralegalizării actelor oficiale străine, adoptată la Haga la 5 octombrie 1961
În conformitate cu prevederile art. 89   din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru modificarea articolului 2 din Ordonanţa Guvernului nr. 66/1999 pentru aderarea României la Convenţia cu privire la suprimarea cerinţei supralegalizării actelor oficiale străine, adoptată la Haga la 5 octombrie 1961, trimis cu adresa nr. P.L.X-107, din 4 martie 2004, înregistrată sub nr. 31/ 192  din  4 martie 2004.
Consiliul Legislativ  a avizat favorabil  proiectul de lege, conform avizului nr. 306/25.02.2004.

Comisia pentru administraţie publică, amenajarea teritoriului şi echilibru ecologic, cu avizul nr.26/1736 din 10 martie 2004, a avizat favorabil iniţiativa legislativă.

De asemenea, Comisia pentru politică externă a avizat favorabil proiectul de lege, conform avizului nr. 33/P.L.X.-107 din 10 martie 2004.

Proiectul de lege are ca obiect de reglementare modificarea articolului 2 din Ordonanţa Guvernului nr. 66/1999 pentru aderarea României la Convenţia cu privire la suprimarea cerinţei supralegalizării actelor oficiale străine, adoptată la Haga la 5 octombrie 1961, aprobată prin Legea nr. 52/2000 în sensul schimbării autorităţilor române competente să aplice apostila care atestă semnătura, identitatea ştampilei sau a sigiliului pe un act oficial străin, şi anume Curţile de apel şi prefecturile.  Prin modificările propuse se urmăreşte descentralizarea acestui serviciu public, precum şi  alinierea la practica, în această materie, promovată de majoritatea ţărilor europene.
Proiectul de lege face parte din categoria legilor ordinare. 

În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege în şedinţa din 17 martie 2004.

La lucrările comisiei au fost prezenţi  22 deputaţi, din totalul de  24 membri ai comisiei.

După dezbateri, membrii celor două comisii au hotărât, cu majoritate de voturi,  ca proiectul de Lege pentru modificarea articolului 2 din Ordonanţa Guvernului nr. 66/1999 pentru aderarea României la Convenţia cu privire la suprimarea cerinţei supralegalizării actelor oficiale străine, adoptată la Haga la 5 octombrie 1961 să fie supus, spre dezbatere şi adoptare, plenului Camerei Deputaţilor, cu amendamentele respinse, astfel cum sunt  redate în  Anexa  la prezentul raport.
                    PREŞEDINTE                                                                                        SECRETAR

              Prof.univ.dr. Ion NEAGU                                                                       Florin IORDACHE

Consilier

Dr. Nicolae Voiculescu

Anexa 

AMENDAMENTE RESPINSE:

	Nr.

crt.
	Articolul (text iniţial)
	Amendamentul propus  şi autorul acestuia
	Motivare

1. Argumente pentru susţinere.

2. Argumente pentru respingere.

	1.
	    Art. 2.- Autorităţile române competente să aplice apostila prevăzută la art.3 alin.1 din Convenţie sunt: Curţile de apel pentru actele prevăzute la art. 1 lit.a), c) şi d) şi prefecturile pentru actele oficiale prevăzute la art. 1 lit.b).

	    Art. 2.- Autorităţile române competente să aplice apostila prevăzută la art.3 alin.1 din Convenţie sunt: tribunalele pentru actele prevăzute la art. 1 lit.a), c) şi d) şi prefecturile pentru actele oficiale prevăzute la art. 1 lit.b).
Autor: deputat Cornel Bădoiu
	     1. Pentru ca aceste servicii să fie mai accesibile populaţiei.
      2. Soluţia aleasă de iniţiator este în acord cu practica internaţională ân materie.

	2.
	    Art. 2.- Autorităţile române competente să aplice apostila prevăzută la art.3 alin.1 din Convenţie sunt: Curţile de apel pentru actele prevăzute la art. 1 lit.a), c) şi d) şi prefecturile pentru actele oficiale prevăzute la art. 1 lit.b).

	      Art. 2.- Autorităţile române competente să aplice apostila prevăzută la art.3 alin.1 din Convenţie sunt tribunalele.
     Autor : deputat Cornel  Ştirbeţ.
	     1. Pentru a se favoriva accesul cetăţenilor la aceste servicii.
      2. Soluţia aleasă de iniţiator este în acord cu practica internaţională ân materie.

